REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/232-14

31. avgust 2014. godine

B e o g r a d

ZAPISNIK

SA 22. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 31. AVGUST 2014. GODINE

 Sednica je počela u 9,35 časova.

 Sednicom je predsedavao Zoran Babić, predsednik Odbora.

 Sednici su prisustvovali članovi Odbora: Milisav Petronijević, Ljubiša Stojmirović, Saša Maksimović, Obrad Isailović, Dušica Stojković, Darko Laketić i Dragana Barišić.

 Sednici su prisustvovali zamenici odsutnih članova Odbora: Srđan Kružević, zamenik Petra Petrovića, Adriana Anastasov, zamenik Katarine Rakić, Žarko Bogatinović, zamenik Aleksandra Markovića i Vesna Rakonjac, zamenik Veroljuba Matića.

 Sednici nisu prisustvovali članovi Odbora: Petar Petrović, Katarina Rakić, Aleksandar Marković, Olgica Batić, Milan Krkobabić, Đorđe Milićević, Veroljub Matić, Snežana Malović i Vesna Martinović.

 Sednici je prisustvovala i Jana Ljubičić, generalni sekretar Narodne skupštine.

 Na predlog predsednika, Odbor je jednoglasno utvrdio sledeći

D n e v n i r e d:

 1. Razmatranje predloga generalnog sekretara Narodne skupštine za postavljenje Dragana Blešića na položaj šefa Kabineta predsednika Narodne skupštine (21 broj 112-2729/14 od 28. avgusta 2014. godine);

 2. Razmatranje zahteva Nikole Martinovića, člana Saveta guvernera Narodne banke Srbije, za davanje mišljenja za obavljanje druge javne funkcije (21 broj 02-2611/14 od 4. avgusta 2014. godine);

 3. Razmatranje zahteva prof. dr Slavice Đukić Dejanović, narodnog poslanika, za davanje mišljenja za obavljanje druge javne funkcije (21 broj 02-2733/14 od 26. avgusta 2014. godine);

 4. Razno.

 **Prva tačka dnevnog reda**: Razmatranje predloga generalnog sekretara Narodne skupštine za postavljenje Dragana Blešića na položaj šefa Kabineta predsednika Narodne skupštine (21 broj 112-2729/14 od 28. avgusta 2014. godine)

 Generalni sekretar Jana Ljubičić upoznala je članove i zamenike članova Odbora sa sadržinom predloga za postavljenje Dragana Blešića na položaj šefa Kabineta predsednika Narodne skupštine, koji je podnela uz saglasnost predsednika Narodne skupštine.

 Na predlog predsednika, Odbor je jednoglasno doneo rešenje o postavljenju Dragana Blešića za šefa Kabineta predsednika Narodne skupštine - druga grupa položaja, počev od 31. avgusta 2014. godine do kraja mandata predsednika Narodne skupštine.

 **Druga tačka dnevnog reda**: Razmatranje zahteva Nikole Martinovića, člana Saveta guvernera Narodne banke Srbije, za davanje mišljenja za obavljanje druge javne funkcije (21 broj 02-2611/14 od 4. avgusta 2014. godine)

 Predsednik Odbora je obavestio članove i zamenike članova Odbora da je Nikola Martinović podneo zahtev 21 broj 02-2611/14 za davanje pozitivnog mišljenja za istovremeno obavljanje funkcije člana Saveta guvernera Narodne banke Srbije i funkcije člana Odbora direktora Naftne industrije Srbije a.d. Novi Sad. Podsetio je da je imenovani u prethodnom sazivu Narodne skupštine dobio pozitivno mišljenje Odbora za obavljanje iste funkcije, na koju je reizabran 30. juna 2014. godine.

 Diskusije nije bilo.

 Na predlog predsednika, Odbor je jednoglasno dao pozitivno mišljenje da Nikola Martinović, uz funkciju člana Saveta guvernera Narodne banke Srbije, može da obavlja i funkciju člana Odbora direktora Naftne industrije Srbije a.d. Novi Sad.

 **Treća tačka dnevnog reda:** Razmatranje zahteva prof. dr Slavice Đukić Dejanović, narodnog poslanika, za davanje mišljenja za obavljanje druge javne funkcije (21 broj 02-2733/14 od 26. avgusta 2014. godine)

 Predsednik Odbora je obavestio članove i zamenike članova Odbora da je prof. dr Slavica Đukić Dejanović podnela zahtev 21 broj 02-2733/14 za davanje pozitivnog mišljenja za istovremeno obavljanje funkcije narodnog poslanika i funkcije vršioca dužnosti direktora Klinike za psihijatrijske bolesti „Laza Lazarević“.

 Diskusije nije bilo.

 Na predlog predsednika, Odbor je jednoglasno dao pozitivno mišljenje da prof. dr Slavica Đukić Dejanović, uz funkciju narodnog poslanika, može da obavlja i funkciju vršioca dužnosti direktora Klinike za psihijatrijske bolesti „Laza Lazarević“.

 **Četvrta tačka dnevnog reda:** Razno

 U okviru ove tačke dnevnog reda nije bilo pitanja niti predloga.

\*\*\*

 Sednica je završena u 9,45 časova.

 Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić Zoran Babić